Milorad Mitrović (pesnik)
<s>Milorad J. Mitrović (Beograd, 20. februar 1867 — Beograd, 15. maj 1907) je bio srpski pesnik.</s>

<s>Biografija 
Rođen je 20. februara 1867. u Beogradu, gde je završio osnovnu školu, gimnaziju i Pravni fakultet.</s><s>Godine 1891. je postao pisar suda u Užicu.</s><s>Kao sudski i policijski činovnik radio je u Čačku, Mionici, Smederevu i Knjaževcu.</s><s>Postao je sudija 1897. godine.</s><s>Zbog političkih razloga otpušten je iz državne službe 1898. godine.</s><s>Vraćen je u službu 1900. godine, tada je bio sudija u Šapcu i sekretar Apelacionog suda u Beogradu.</s><s>Marta 1903. ponovo je otpušten, a iste godine ponovo vraćen u sudsku službu.</s><s>Kao sekretar Apelacionog suda umro je 15. maja 1907. godine.</s>

<s>Počeo je da piše pesme pod uticajem Vojislava Ilića.</s><s>Od 1890. godine je sarađivao sa skoro svim srpskim književnim listovima, kao i sa mnogim političkim i satiričkim.</s><s>Objavio je dve zbirke pesama: „Knjiga o ljubavi“ (Beograd, 1899) i „Prigodne pesme“ (Beograd, 1903).</s><s>U njih je uneo veći deo svojih stihova.</s><s>U prvoj knjizi su balade i romanse, a u drugoj političko-satirička poezija.</s><s>Objavio je 1893. odlomak njegove istorijske tragedije „Despot Lazar Branković“.</s><s>Duže vreme radio je na jednom epu o oslobođenju Beograda 1806. godine.</s><s>Zbog rane smrti, mnogi započeti poslovi su ostali nedovršeni, među njima je ostao nedovršen i klasički ep „Penelopa“.</s>

<s>Među najpoznatije pesme spadaju „Bila jednom ruža jedna“, koja je i komponovana, „Svinja reformator“, „Don Ramiro“, „Papučica“, „Sigurna pesma“.</s>

<s>Zanimljivosti 
Lik Milorada Mitrovića se pojavljuje i u TV-filmu „Šešir profesora Koste Vujića“.</s>

<s>Literatura 
 Jovan Skerlić: „Istorija novije srpske književnosti“</s>

<s>Spoljašnje veze 
 Jovan Deretić: Istorija srpske književnosti - realizam
 RTV - vremeplov za 20. februar
 Milorad Mitrović: Bila jednom ruža jedna
 Milorad Mitrović: Svinja reformator (i druge pesme)</s>

<s>Srpski pesnici
Biografije, Beograd</s>

